Грециядә ислам

Грециядә ислам () — Греция территориясендә ислам дине. Рәсми мәгълүматлар буенча, Греция халкының (10 473 мең кеше) 5, 70 % ы (613 мең кеше) — Ислам дине тарафдары (2020)Muslim Population By Country 2020 . Грециядә Ислам ике чорга карый: Госман империясе чорында (нигездә, ) яшәгән мөселманнар тоткан һәм XX гасырның соңгы чирегендә, нигездә, Афина һәм Салоникига килә башлаган мөселман иммигрантлары белән килгән дин.

 Тарих 
 Христианлыкка күчү 
Грециядә Исламнан христианлыкка күчкән ике төркем бар. Беренче төркем —  архипелагы төрекләре. Әлеге төрекләр, Греция дәүләте тарафыннан диннәре өчен дискриминацияләү белән очрашмас өчен, ислам дине белән кызыксынуын яшерәhttp://www.helsinki.fi/slavicahelsingiensia/preview/sh41/pdf/3.pdf.

Икенче төркем — Албания иммигрантлары, мөһаҗирләрнең Грециядәге иң зур төркеме. Күп кенә яңа килгән албаннар үзләренең албан исемен грек исеменә, ә диннәрен Исламнан православие диненә алыштыра. Шул рәвешле, Грециягә күчкәч, алар виза алуда һәм эшкә урнашуда җиңеллекләр алырга омтылаGriechenlands verborgene Albaner (Грециядә яшерен албаннар).

 Мөселманнар 
Грециянең мөселман халкы төрле этник, тел һәм социаль катламнарыннан тора. Мөселман дине — Грециянең хәзерге территориясендә яшәүче берничә этник төркемнең, аерым алганда, , этник төрекләрнең, кайбер чегән төркемнәренең һәм Греция мөселманнарының, бигрәк тә, XVII һәм XVIII гасырларда исламга килгән Көнчыгыш Македония һәм Фракия, Көнбатыш Македония мөселманнарының дине.

1923 елда  турында килешү төзелү нәтиҗәсендә, илнең мөселман халкы шактый кимегән. Бер-берсен алыштырган Греция хөкүмәтләре һәм рәсми затлар Көнбатыш Фракиянең төрки телле мөселманнарын аерым төрек азчылыгы итеп түгел, ә грек-мөселман азчылыгының бер өлеше буларак карый. Әлеге сәясәт 1923 елга кадәр төбәк халкы «Гоcманлы империясе заманында исламга күчкән грекларның нәселе» дигән тәэсир калдыруга, һәм шулай итеп, Көнбатыш Фракияне, аның мөселман халкының этник чыгышы нигезендә, Төркиягә бирүне булдырмауга юнәлтелгән.

Помаклар, нигездә, Көнбатыш Фракиянең Родопи төбәге авылларында компакт рәвештә урнашкан. Греция чегәннәре, нигездә, грек православие динендә, Фракия чегәннәре — мөселманнар.

Фракиядә яшәүче мөселман азчылыгының саны 98 000 нән 140 000 кешегә кадәр җитә. Мөселман илләрдән килгән иммигрантлар саны 200 000 нән 500 000 гә кадәр тәшкил итә. Албаннар, кагыйдә буларак, Грециядә мөселман итеп күзаллана.

 Мөһаҗирләр 
Ислам диненең беренче иммигрантлары, нигездә, Мисырдан 1950-еллар башында килеп, илнең ике төп шәһәрендә — Афина һәм Салоникида туплана. 1990 елдан, Грециядә Якын Көнчыгышның төрле илләреннән, Төньяк Африкадан, шулай ук Әфганстан, Пакистан, Һиндстан, Бангладеш, Сомали Һәм Көньяк-Көнчыгыш Азиядән мөселман иммигрантлар саны арта. Илдәге мөселман җәмгыятенең төп өлеше — Балканнан, аерым алганда, Албаниядән, Төньяк Македониядән һәм башка элеккеге Югославия республикаларыннан килгән халык.

Мөселман иммигрантларның күп өлеше Афинада яши. Аларның дини хокукларын тану билгесе итеп, Греция хөкүмәте 2006 елның июлендә мәчет төзергә рөхсәт бирә. Моннан тыш, Греция православие чиркәве мөселман зираты төзелешенә 28 000 м2 җир биргән.

 Афина мәчете

200px|thumb|right|Афина мәчете төзелеше. 2018
Мәчет Хәрби-Диңгез Флоты тарафыннан бирелгән 17 акр мәйданлы участокта төзелә. Проект бераз үзгәртелгән. Мәчет флот биргән складны яңадан җиһазландыру юлы белән түгел, ә яңа металл конструкция (металл каркаслар) ярдәмендә өр-яңадан төзелергә, ә участоктагы ташландык сигез бина сүтелергә тиеш була. Әлеге территориядә ачык яшел зона, балалар өчен уен мәйданчыгы һәм парковка булдырыла.
2016 елның 10 октябрендә Афина  мэриясе белән илнең дүрт эре төзелеш оешмасы консорциумы Intracom Holdings арасында төзелешне башлау турында килешү раслана  Construction of a mosque in Votanikos. Intracom Holdings. Төзелеш башланасы урынны басып алган ультрауң радикалларны полиция көч кулланып куып чыгаргач кына, 4 ноябрьдә фундаментны бетонлау эше башланып китә   Athens no longer last European capital without a mosque (Афины больше не последняя европейская столица без мечети). rt.com, 9.04.2019.
2017 елның апрелендә төзелеш эшләрен тәмамлау планлаштырыла  Τέλος Απριλίου έτοιμο το τζαμί στον Βοτανικό (Апрель азагында Вотаникос мәчете әзер булачак) . Бу мәчет,  чорыннан соң, Греция башкаласында махсус төзелгән беренче мәчет була. 400 елга якын Госманлы империясе кул астында булып, 1830 елда бәйсезлек алганнан бирле, Греция хөкүмәте бер генә яңа мәчет төзергә дә рөхсәт бирмәгән.
 Сылтамалар 
 Islamic Finder
    Olympic city to build first mosque. news.bbc.co.uk, 20.10.2002
 Искәрмәләр 

Төркем:Илләр буенча ислам
Төркем:Грециядә дин